A Bizottság határozata
(2001. március 29.)
egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről
(az értesítés a C(2001) 951. számú dokumentummal történt)
(EGT vonatkozású szöveg)
(2001/296/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra [1] és különösen annak 5. cikke (2) bekezdésére,
mivel:
(1) A 92/65/EGK tanácsi irányelv [2] alternatív karanténozási rendszert ír elő egyes húsevő háziállatok bizonyos veszettségmentes tagállamok területére történő belépése esetére. Ez a rendszer megköveteli az említett állatok vakcinázásának ellenanyagok titrálásával végzett ellenőrzését.
(2) A 2000/258/EK határozattal a franciaországi Nancyban lévő AFSSA laboratóriumot jelölték ki a veszettség elleni vakcinák hatékonyságát ellenőrző szerológiai vizsgálatok szabványosításához szükséges szempontok megállapításáért felelős intézetnek.
(3) A karanténozásra vonatkozó alternatív intézkedések összefüggésében a vakcinázott húsevő háziállatok veszettségi ellenanyagainak titrálására vonatkozó jártassági vizsgálatot állapítottak meg.
(4) A nancyi AFSSA Laboratóriumnak kell irányítania az így megállapított jártassági vizsgálatot, hogy ezáltal a laboratóriumokat - a veszettség ellen vakcinázott egyes húsevő állatokra vonatkozó szerológiai vizsgálatok végzésének jóváhagyása céljából - kiértékelje.
(5) Több tagállam nyújtott be kérelmet laboratóriumoknak abból a célból történő jóváhagyására, hogy azok egyes húsevő háziállatok veszettség elleni vakcinázása hatékonyságának ellenőrzésére irányuló elemzést végezhessenek.
(6) A nancyi AFSSA Laboratórium elvégezte a tagállamoktól beérkezett kérelmek kiértékelését, és a kiértékelés eredményét megküldte a Bizottságnak.
(7) A Bizottság - az értékelési eredmények alapján - elkészítheti a veszettség ellen vakcinázott húsevő állatokra vonatkozó szerológiai titrálás elvégzésére feljogosított laboratóriumok jegyzékét.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A tagállamok által benyújtott, és az egyes hazai húsevő állatok veszettség elleni vakcinázása hatékonyságának ellenőrzésére irányuló elemzés végzésére feljogosított laboratóriumok jegyzékét a melléklet tartalmazza.
2. cikk
Ennek a határozatnak a tagállamok a címzettjei.
Kelt Brüsszelben, 2001. március 29-én.